Здравей, благодаря за въпроса :) Арагон платформата е за създаване на реална децентрализирана организация. Аз просто използвам тестовата мрежа, която работи по същия начин както и главната мрежа, с разликата, че парите в тестовата нямат стойност.
Цялата тестова мрежа (виртуален компютър), заедно с умните договори и крипто валута в нея, са тестови. Тоест, крипто валутата в мрежата не е частично тестова, частично реална. В тестовата мрежа, няма валута която има стойност. Така моята организация не може да получи крипто валута със стойност.
Ако бях платил ~ 1000$ за регистрация в главната мрежа, щеше всичко да изглежда по същия начин и щеше да може някой да инвестира крипто валута с реална стойност.
Сега, това колко е "реална" организацията според държавата е друг въпрос. За момента съда не признава децентрализирани организации за организации въобще. Изключение е щата Wyoming, където вече има закони и се признават за организации.
На мен лично ми беше интересен този сайт https://decentralizedlegalsystem.com/law/
но трудно ще го преразкажа.
Накратко:
1) За момента, децентрализираните организации могат да притежават крипто валута, но не могат да притежават собственост в реалния свят, като примерно имоти и банкова сметка. Съдилищата няма да им го признаят.
2) Собствениците на децентрализираната организация, не са защитени от "Limited Liability Act 1855." Тоест, "дружество с ограничена отговорност" в което собствениците носят отговорност с размера на капитала.
3) Най-вероятно скоро ще може да се регистрира нещо като DAO офшорна фирма в някоя държава, която го разрешава законно и така, съдилищата по цял свят ще я признават за организация / юридическо лице.